Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, ikastetxe publikoetara bideratutako elikadura-produktu eta -zerbitzu guztiak hurbiltasunekoak izan daitezen Osoko Bilkurak hartutako erabakiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Hezkuntzako kontseilariak Legebiltzarraren hurrengo Osoko Bilkuran ahoz erantzun dezan:

Osoko Bilkurak erabaki zuen hurbiltasunekoa eta, ahal den neurrian, ekologikoa izatea ikastetxe publikoetara bideratutako elikadura-produktu eta -zerbitzu guztien kontratazio publikoa, kasuko sektoreekin lankidetzan (sindikatuak, ekoizle-kooperatibak, kontsumitzaile-kooperatibak, guraso-elkarteak eta abar) eta legedi indardunarekin bat. Nola gauzatu nahi da erabaki hori 2017-2018 eta 2018-2019 ikasturteetan?

Iruñean, 2017ko azaroaren 23an

Foru parlamentaria: Teresa Sáez Barrao